ঙ্গাগ-দ্বাং-ব্যাম্স-পা

ঙ্গাগ-দ্বাং-ব্যাম্স-পা (ওয়াইলি: ngag dbang byams pa) (১৬৮২-১৭৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ফুর-ল্চোগ (ওয়াইলি: phur lcog) উপাধিধারী বৌদ্ধ লামা ছিলেন। ঙ্গাগ-দ্বাং-ব্যাম্স-পা ১৬৮২ খ্রিষ্টাব্দে তিব্বতের চামদো অঞ্চলে জন্মগ্রহণ করেন। তার পিতার নাম ছিল আ-নু-'ফাগ্স-পা (ওয়াইলি: a nu 'phags pa) এবং মাতার নাম ছিল ব্ক্রা-শিস-'ত্শো (ওয়াইলি: bkra shis 'tsho)। জন্মের পর তার নাম রাখা হয় ব্দে-ম্ছোগ-স্গ্রুং (ওয়াইলি: bde mchog srung)। তেরো বছর বয়স হলে র্গ্যাল-বা-র্গ্যা-ম্ত্শো (ওয়াইলি: rgyal ba rgya mtsho) নামক পঞ্চম 'ফাগ্স-পা-ল্হা (ওয়াইলি: 'phags pa lha) উপাধিধারী বৌদ্ধ লামা তাকে শিক্ষার্থীর শপথ প্রদান করেন ও তার নতুন নাম রাখেন ঙ্গাগ-দ্বাং-ব্যাম্স-পা। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে (ওয়াইলি: chab mdo chos 'khor byams pa gling) র্গ্যাল-বা-র্গ্যা-ম্ত্শোর নিকট শিক্ষালাভ করেন। পনেরো বছর বয়স হলে তিনি লাসা যাত্রা করে সে-রা বৌদ্ধবিহার বিশ্ববিদ্যালয়ে শিক্ষালাভ করেন। তেইশ বছর বয়স হলে ব্ক্রা-শিস-ল্হুন-পো বৌদ্ধবিহারে (ওয়াইলি: bkra shis lhun po) পঞ্চম পাঞ্চেন লামা তাকে ভিক্ষুর শপথ প্রদান করেন। এই সময় গ্রুব-খাং-দ্গে-লেগ্স-র্গ্যা-ম্ত্শো (ওয়াইলি: grub khang dge legs rgya mtsho) এবং ব্লো-ব্জাং-দার-র্গ্যাস (ওয়াইলি: blo bzang dar rgyas) নামকন উনপঞ্চাশতম দ্গা'-ল্দান-খ্রি-পা তার সর্বাপেক্ষা উল্লেখযোগ্য শিক্ষক ছিলেন। ঙ্গাগ-দ্বাং-ব্যাম্স-পা অষ্টাদশ শতাব্দীর প্রথম বছরগুলিতে ফুর-ল্চোগ (ওয়াইলি: phur lcog) নামক একটি পাহাড়ের র্দো-চুং-চোং-ঝি (ওয়াইলি: rdo cung cong zhi) নামক একটি গুহায় বসবাস শুরু করেন। তার শিক্ষক গ্রুব-খাং-দ্গে-লেগ্স-র্গ্যা-ম্ত্শো এই স্থানে সাধনা শুরু করলে দ্রুত গুহাটিকে কেন্দ্র করে একটি আশ্রম গড়ে ওঠে যার নাম রাখা হয় ফুর-বু-ল্চোগ আশ্রম। পরের পাঁচ দশক ধরে ঙ্গাগ-দ্বাং-ব্যাম্স-পা এই আশ্রম সম্প্রসারণে মনোনিবেশ করেন। ফো-ল্হা-নাস-ব্সোদ-নাম্স-স্তোব্স-র্গ্যাস (ওয়াইলি: pho lha nas bsod nams stobs rgyas) নামক তৎকালীন মধ্য তিব্বতের শাসকের অর্থানুকুল্যে তিনি এই আশ্রমে একটি বিশাল প্রার্থনা সভা নির্মাণ করেন। তিনি সপ্তম দলাই লামার পৃষ্ঠপোষকতায় ১৭৩৫ খ্রিষ্টাব্দে এই আশ্রম সংস্কার সাধন ও ১৭৪২ খ্রিষ্টাব্দে প্রার্থনা সভাটি সম্প্রসারণ করেন। ঙ্গাগ-দ্বাং-ব্লো-ব্জাং (ওয়াইলি: ngag dbang blo bzang), অষ্টম দলাই লামা, ষষ্ঠ পাঞ্চেন লামা, 'জিগ্স-মেদ-ব্স্তান-পা'ই-র্গ্যা-ম্ত্শো (ওয়াইলি: pho lha nas bsod nams stobs rgyas) নামক ষষ্ঠ 'ফাগ্স-পা-ল্হা (ওয়াইলি: 'phags pa lha), দ্কোন-ম্ছোগ-'জিগ্স-মেদ-দ্বাং-পো (ওয়াইলি: dkon mchog 'jigs med dbang po) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: 'jam-dbyangs bzhad-pa), 'ফাগ্স-পা-দ্গে-লেগ্স-র্গ্যাল-ম্ত্শান (ওয়াইলি: 'phags pa dge legs rgyal mtshan) নামক চতুর্থ ঝি-বা-ল্হা (ওয়াইলি: zhi ba lha), রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু (ওয়াইলি: lcang-skya ho-thog-thu), 'জাম-দ্ব্যাংস-স্মোন-লাম (ওয়াইলি: 'jam dbyang smon lam) নামক সাতষট্টিতম দ্গা'-ল্দান-খ্রি-পা, ব্লো-ব্জাং-ছোস-ক্যি-ন্যি-মা (ওয়াইলি: blo bzang chos kyi nyi ma) নামক তৃতীয় থু'উ-ব্ক্বান (ওয়াইলি: thu'u bkwan), ঙ্গাগ-দ্বাং-'ফ্রিন-লাস-দ্পাল-ব্জাং (ওয়াইলি: ngag dbang 'phrin las dpal bzan) নামক ষষ্ঠ ল্চাগ্স-রা-স্প্রুল-স্কু (ওয়াইলি: lcags ra sprul sku), ব্লো-ব্জাং-দ্বাং-ফ্যুগ (ওয়াইলি: blo bzang dbang phyug) নামক দ্বিতীয় দ্কোন-র্দোর-স্প্রুল-স্কু (ওয়াইলি: dkon rdor sprul sku) প্রভৃতি বিখ্যাত লামারা তার শিষ্যত্ব গ্রহণ করেন। Chhosphel, Samten (আগস্ট ২০১০)। "The First Purchok, Ngawang Jampa"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৭-২১।  Vostrikov, Andrew. 1935-1937. "Some Corrections and Critical Remarks on Dr. Johan van Manen's Contribution to the Bibliography of Tibet." Bulletin of the School of Oriental Studies, vol. 8, pp. 51‑76. Cabezón, José Ignacio. 2006. The Hermitages of Sera. Charlottesville: The Tibetan and Himalayan Digital Library, pp. 99–103.